**UPISI U 1. RAZRED – IZBOR STRANOG JEZIKA**

3. srpnja 2018. u 08:00 sati održat će se provjera znanja stranog jezika SAMO ZA UČENIKE KOJI KAO PRVI STRANI JEZIK ŽELE UČITI JEZIK KOJI SU UČILI MANJE OD ČETIRI GODINE U OSNOVNOJ ŠKOLI. Rok za prijavu provjere znanja je 29.6.2018. na e-mail škole:

**ured@ss-ekonomsko-turisticka-ka.skole.hr**

Ako učenik kao prvi strani jezik nastavlja učiti jezik koji je učio u osnovnoj školi ili mijenja prvi strani jezik za jezik koji je učio najmanje četiri godine u osnovnoj školi, **ne treba pristupiti provjeri znanja.**

Učenici koji ostvare pravo upisa u program **EKONOMIST** uče samo prvi strani jezik engleski ili njemački, ovisno o odabiru učenika. Ukoliko bude odobrena fakultativna nastava njemačkog jezika za učenike kojima je engleski prvi strani jezik, učenici će o tome biti obaviješteni na dan upisa i moći će se izjasniti žele li pohađati fakultativnu nastavu ili ne.

.

Učenici koji ostvare pravo upisa u program **HOTELIJERSKO-TURISTIČKI TEHNIČAR** uče tri strana jezika. Kao prvi strani jezik uči se engleski ili njemački, ovisno o odabiru učenika. Oni koji kao prvi jezik odaberu engleski, kao drugi uče njemački početni ili napredni, ovisno o odabiru učenika. Oni koji kao prvi jezik odaberu njemački, kao drugi uče engleski početni ili napredni. Svi učenici kao treći strani jezik uče talijanski početni.

Učenici koji ostvare pravo upisa u našu školu dobit će detaljne upute za odabir udžbenika iz stranog jezika na dan upisa 16. i 17.7.2018. od 8-12 sati..

**VAŽNO!!!**

**Molimo sve učenike da prilikom izbora jezika odaberu samo jedan prvi strani jezik u oba obrazovna programa;**

**samo jedan drugi strani jezik – obrazovni program hotelijersko-turistički tehničar;**

**i samo jedan treći strani jezik – obrazovni program hotelijersko-turistički tehničar.**

**Dakle, u kartici *Prvi strani jezik* popunite samo prvi izbor iz padajućeg izbornika, a drugi izbor ostavite praznim u oba obrazovna programa.**

**U kartici *Drugi strani jezik* popunite samo prvi izbor tako da odaberete jedan od ponuđenih jezika, a drugi izbor ostavite praznim – obrazovni program hotelijersko-turistički tehničar.**

**U kartici *Treći strani jezik* popunite samo prvi izbor tako da odaberete ponuđeni jezik, a drugi izbor ostavite praznim – obrazovni program hotelijersko-turistički tehničar.**